**REIKALAVIMAI STRAIPSNIUI**

Straipsnio apimtis pasirinkta kalba – nuo 4 iki 7 puslapių. Straipsnyje turi būti mokslo publikacijai *būtinos struktūrinės dalys*: anotacija, reikšminiai žodžiai, iškeliama ir pagrindžiama mokslinė problema, formuluojamas tyrimo objektas, tikslas ir uždaviniai, nurodoma tyrimo metodika, imtis, pateikiami tyrimo rezultatai, suformuotos išvados, pateikiamas literatūros sąrašas, santrauka (anglų kalba).

Straipsnio *turinys pateikiamas šia tvarka*:

Spausdinamo *straipsnio pavadinimas.*

*Straipsnio autoriaus* vardas, pavardė, atstovaujama institucija.

*Straipsnio anotacija* originalo kalba (iki 600 spaudos ženklų) ir *reikšminiai žodžiai* (3–6).

*Straipsnio įvade* pagrindžiamas nagrinėjamos temos, kaip mokslinės problemos, aktualumas, tikslo ir uždavinių formuluotės.

*Straipsnio turinio* struktūrinės dalys turi atitikti straipsnyje iškeltus uždavinius.

*Literatūros sąrašas* sudaromas abėcėlės tvarka (pirmiausia išvardijami šaltiniai laikantis lietuvių ir lotynų abėcėlės, paskui – kitų abėcėlių), šaltiniai numeruojami. Literatūros sąraše turi būti visi straipsnyje minimi šaltiniai, nepaminėti šaltiniai į literatūros sąrašą neįtraukiami. Literatūros sąraše turi būti pateikta ne mažiau kaip 16 šaltinių 9 pt šriftu APA (American Psychological Association) citavimo stiliumi: [APA 7 taikymo pavyzdžiai įvairioms šaltinių rūšims](https://biblioteka.kaunokolegija.lt/apa-7-taikymo-pavyzdziai-ivairioms-saltiniu-rusims/).

*Straipsnio santrauka* (ne trumpesnė kaip 2000 spaudos ženklų) anglų kalba. Santraukoje turi būti pateikiama straipsnyje keliama mokslinė problema, tyrimo metodika (empiriniam tyrimui), pagrindiniai rezultatai bei išvados.

*Straipsnio santrauka* (ne trumpesnė kaip 2000 spaudos ženklų) anglų kalba. Santrauka turi išsamiai pristatyti viso straipsnio esminius aspektus: straipsnyje keliamą mokslinę problemą, tikslą, tyrimo metodiką (empiriniam tyrimui), pagrindinius rezultatus bei išvadas. Po santraukos naujoje eilutėje rašomi reikšminiai žodžiai santraukos kalba.

Santraukos tekstas rašomas 10 pt ir išlygiuojamas pagal abu kraštus, o straipsnio pavadinimas, autorių vardai, pavardės ir atstovaujamos organizacijos bei pagrindiniai žodžiai užsienio kalba 10 pt, pusjuodžiu šriftu. Santraukos apimtis turi būti ne mažesnė nei 600 žodžių.

Straipsnio tekste minint autorius, būtina pateikti *nuorodas į konkrečius šaltinius* (detaliau pateikiama dalyje *Bibliografinės nuorodos tekste*) .

Tekstas maketuojamas *MS Word* programa A4 formato lapuose viena skiltimi, šriftas – *Times New Roman*, vienos eilutės protarpiu su tokiomis paraštėmis: viršuje, apačioje – 2 cm, kairėje – 3 cm, dešinėje – 1 cm. Pastraipos pradedamos su 1,27 cm įtrauka. Straipsnio dalims naudojami tokio dydžio ir stiliaus šriftai:

* straipsnio pavadinimas: centruotas lygiavimas, dydis – 14 pt, **pusjuodis;**
* autorių vardai ir pavardės: centruotas lygiavimas, dydis – 12 pt, **pusjuodis;**
* organizacija ir organizacijos adresas: centruotas lygiavimas, dydis – 10 pt, *kursyvas;*
* anotacija: teksto dydis – 10 pt, lygiavimas abipusis;
* reikšminiai žodžiai: teksto dydis – 10 pt, lygiavimas abipusis;
* pagrindinis tekstas: dydis – 10 pt, lygiavimas abipusis;
* teksto skyriaus pavadinimai: dydis – 12 pt, lygiavimas – kairinis, **pusjuodis.**
* teksto poskyrio pavadinimai: dydis – 11 pt, lygiavimas kairinis, **pusjuodis.**
* lentelių tekstas: dydis – 10 pt, lygiavimas abipusis;
* lentelių ir iliustracijų išdėstymas (centruotas) lapo atžvilgiu;
* lentelių numeracija (centre, viršuje, pvz., 1 lentelė. Lentelės pavadinimas) ir paveikslėlių numeracija (apačioje, pvz., 1 pav. Paveikslo pavadinimas): dydis – 9 pt, **pusjuodis;**
* literatūros sąrašas: dydis – 9 pt, lygiavimas abipusis;
* santrauka (anglų kalba): dydis – 10 pt, pavadinimas **pusjuodis** – 10 pt, lygiavimas abipusis;